
După ce văd în reacţiile de după alegerile din SUA, apărute pe rețelele de socializare, vorbesc mai ales de 
fanele Kamalei, globalismul nu e doar enormă imbecilitate, dar la unii este clar o boală mintală. Și aici nu 
vorbim de cazuri izolate, ci de mase lobotomizate care își fagocitează familiile, comunităţile, tot ce-i atinge. 

Din punct de vedere duhovnicesc, cred că asistăm la un alt mare proiect de satanizare. Ce nu se mai produce 
acum în proiecte totalitare precum Revoluţia Franceză, Revoluţia Bolșevică sau Revoluţia Culturală (maoistă), 
ci în sânul democraţiei și civilizaţiei occidentale, îmbolnăvită de ideologie. 

Occidentul Colectiv nu mai poate fi vindecat doar prin proiecte politice conservatoare, ci printr-o revoluție 
interioară de recuperare a sufletului creștin. lar această proiecție pe verticală nu se poate face decât atunci 
când nu vom mai avea niciun spaţiu de manevră în lumea materială, cea idolatrizată de capitalism. 

O criză totală, fără șanse de rezolvare omenească, ar putea fi șansa unei metanoia a Vechii Lumi creștine. 

Să nu ne iluzionăm, suntem parte din aceasta prin proiectul secularizant al elitelor pașoptiste, iar criza nu ne 
va ocoli. Doar replierea în Biserică ne poate ocroti în acest marasm generalizat. 

Dumnezeu știe cum va lucra, în mod tainic, pentru salvarea sufletului lumii occidentale apostate. 

